นักท่องเที่ยวทั้งชาวไทยและต่างชาติ ทยอยเดินทางมาเยี่ยมชมความงดงามของวัดโพธิ์อย่างต่อเนื่อง
บรรยากาศในช่วงเช้าของวันนี้ ที่วัดพระเชตุพนวิมลมังคลารามราชวรมหาวิหาร หรือวัดโพธิ์ภายหลังผ่านเกณฑ์ SHA ซึ่งต้องได้รับการฉีดวัคซีนป้องกันโควิดครบ 2 เข็มไม่ต่ำกว่า 70% ของเจ้าหน้าที่ทั้งหมดโดยพนักงานที่อยู่ในส่วนต้อนรับ ซึ่งวัดโพธิ์มีสถานที่นวดที่มีชื่อเสียงโด่งดังระดับโลก ได้รับการฉีดวัคซีน 100%  เป็นที่เรียบร้อยแล้วจนได้รับเครื่องหมาย SHA Plus ไปเมื่อวานที่ผ่านมา มีนักท่องเที่ยวซึ่งส่วนใหญ่เป็นชาวไทยและชาวต่างชาติทยอยเดินทางมาเที่ยวชม โบราณสถานที่ที่สำคัญๆ ภายในวัด รวมถึงที่พลาดไม่ได้คือ การแวะมานวดไทย ซึ่งเป็นเอกลักษณ์เฉพาะของวัดโพธิ์นายคณาวุฒิ แสนตรีเพชรกล้า หนึ่งในนักท่องเที่ยว กล่าวว่า ตั้งใจพาครอบครัวมาไหว้พระที่วัดโพธิ์ตั้งแต่ช่วงเช้า เชื่อมั่นในมาตรการป้องกันโควิด -19 ของทางวัด ที่สำคัญคือ ต้องป้องกันตัวเองให้มากที่สุดเช่นเดียวกับนางสาวบัวบูชา บุญยัง  ที่บอกว่า นับแต่สถานการณ์การแพร่ระบาดของโควิด-19 ก็ถือว่าเป็นการออหมาเที่ยวครั้งแรก เนื่องจากมั่นใจในมาตรการดูแลความปลอดภัยเป็นอย่างดีวัดพระเชตุพนวิมลมังคลารามราชวรมหาวิหาร (วัดโพธิ์) อนุญาตให้นักท่องเที่ยวเข้าชมและสักการะสิ่งศักดิ์สิทธิ์ได้ ในเวลา 08.00 น.-16.30 น. โดยนักท่องเที่ยวชาวต่างชาติมีค่าเข้าชมคนละ 200 บาท สำหรับคนไทยเข้าชมฟรี